CELEX: 62016CN0211
Language: hr
Date: 2016-04-15 00:00:00
Title: Predmet C-211/16: Zahtjev za prethodnu odluku koji je 15. travnja 2016. uputio Commissione Tributaria Provinciale di Torino (Italija) – Bimotor SpA protiv Agenzia delle Entrate - Direzione Provinciale II di Torino

11.7.2016   
            
            
               HR
            
            
               Službeni list Europske unije
            
            
               C 251/7
            
         Zahtjev za prethodnu odluku koji je 15. travnja 2016. uputio Commissione Tributaria Provinciale di Torino (Italija) – Bimotor SpA protiv Agenzia delle Entrate - Direzione Provinciale II di Torino
   (Predmet C-211/16)
   (2016/C 251/10)
   Jezik postupka: talijanski
   
      Sud koji je uputio zahtjev
   
   Commissione Tributaria Provinciale di Torino
   
      Stranke glavnog postupka
   
   
      Tužitelj: Bimotor SpA
   
      Tuženik: Agenzia delle Entrate - Direzione Provinciale II di Torino
   
      Prethodno pitanje
   
   Protivi li se zakonodavstvu Zajednice u području PDV-a (Šesta direktiva Vijeća 77/388/EEZ (1) od 17. svibnja 1977., kako je izmijenjena Direktivom 2002/38/EZ (2) i Direktivom 2006/112/EZ (3)) zakonodavstvo države članice – poput članka 34. stavka 1. Zakona br. 388 od 23. prosinca 2000. – na temelju kojega povrat ili nadoknada PDV-a u određenoj godini nisu dopušteni za cijeli iznos već samo do unaprijed određenog najvišeg iznosa?
   
      (1)  Šesta direktiva Vijeća 77/388/EEZ od 17. svibnja 1977. o usklađivanju zakonodavstava država članica koja se odnose na poreze na promet - Zajednički sustav poreza na dodanu vrijednost: jedinstvena osnovica za određivanje poreza (SL L 145, str. 1.)
   
      (2)  Direktiva Vijeća 2002/38/EZ od 7. svibnja 2002. o izmjenama i privremenim izmjenama Direktive 77/388/EEZ u vezi sa sustavom poreza na dodanu vrijednost kako se primjenjuje na usluge radijskog i televizijskog emitiranja te određene usluge koje se pružaju elektroničkim putem, (SL L 128, str. 41.)
   
      (3)  Direktiva Vijeća 2006/112/EZ od 28. studenoga 2006. o zajedničkom sustavu poreza na dodanu vrijednost (SL L 347, str. 1.) (SL, posebno izdanje na hrvatskom jeziku, poglavlje 9., svezak 1., str. 120.)